চ্যানেল টানেল
ইংলিশ চ্যানেলের তল দিয়ে যোগাযোগ ব্যবস্থার ধারণা ১৮০২ খ্রিস্টাব্দে প্রথম উত্থাপিত হয়। ব্রিটিশ রাজনৈতিক উদ্যোগ ও জাতীয় নিরাপত্তার ইস্যু সম্পর্কিত বিভিন্ন কারণে এই কাজ বিলম্বিত হয়। অবশেষে ইউরোটানেল নির্মাণের কাজ ১৯৮৮ খ্রিস্টাব্দে শুরু হয় এবং নির্মাণ শেষে ১৯৯৪ খ্রিস্টাব্দে তা উন্মুক্ত করে দেয়া হয়। ৪.৬৫০ বিলিয়ন পাউন্ড প্রাথমিক নির্মাণ ব্যয় ধরা হলেও এই অর্থে প্রকল্পটির ৮০ শতাংশ কাজ সম্পন্ন হয়। নির্মাণের পর থেকে টানেল বিভিন্ন সমস্যার সম্মুখীন হয়। একবার টানেলে আগুন লাগলে এবং আরেকবার ঠান্ডা আবওহাওয়ার কারণে যোগাযোগ বিঘ্নিত হয়। অবৈধ অভিবাসীরা এই টানেল দিয়ে যুক্তরাজ্যে প্রবেশের চেষ্টা করেছে। একারণে দুই দেশের মধ্যে কূটনৈতিক মতভেদের সৃষ্টি হলেও ২০০২ খ্রিস্টাব্দে তার অবসান ঘটে।
কালকা-সিমলা রেল
১৮৯৮ সালে দিল্লী-আম্বালা-কলকা রেলওয়ে কোম্পানী ২ফুট গ্যাজে (৬১০মিমি.) এই রেলওয়েটি তৈরী শুরু করে। এই রেলওয়ে তৈরী প্রাক্কলিত ব্যয় ছিল ৮৪,৭৮,৫০০ টাকা। যাহোক কাজটি শেষ করতে বাজেটের দ্বিগুণ ব্যয় হয়। ১৯০৩ সালের ৯ই নভেম্বর ৯৬.৫৪ কি.মি. রেলওয়ে রেল চলাচলের জন্য খুলে দেওয়া হয়। উচুতে রাজধানীর অবস্থান এবং অদ্ভুত পরিবেশের জন্য কলকা-সিমলা ট্রেন ভ্রমণে অন্যান্য ট্রেনের তুলনায় বেশি ভাড়া নেওয়া হয়। যাহোক এই রেল লাইনের রক্ষণাবেক্ষণ করা কোম্পানীর জন্য সহজ ছিল না, কোম্পানীকে ১৯০৬ সালের ১লা জানুয়ারীতে তৎকালীন সরকারের কাছে তৎকালীন ১,৭১,০৭,৭৪৮ টাকায় বিক্রি করে দিতে হয়। ১৯০৫ সালে এই রেললাইনের গ্যাজ পুনরায় পরিবর্তন করে ২’ ৬” গ্যাজে উন্নিত করা হয়।